Foto: AP /Evan Vucci AQSh prezidenti Donald Trampning ma’lum qilishicha, Shimoliy Koreyada inson huquqlari bilan bog‘liq vaziyatda o‘ta keskin pozitsiyaga ega emas, sababi bu KXDR tomonidan amalga oshirilishi mumkin bo‘lgan yadro hujumining oldini olishda yordam bermoqda. Bu haqda u o‘z tvitterida yozgan. Tramp o‘z akkauntida Fox News telekanali muxbiri bilan o‘tkazilgan muloqotdan parcha keltirgan. Jurnalist AQSh prezidentidan Shimoliy Koreya yetakchisi Kim Chen Inning inson huquqlari sohasidagi siyosatini qanday qilib himoya qilishi mumkin ekani haqida so‘ragan. «Men uni nega himoya qilayotganimni bilasizlarmi? Chunki, men yadro quroli siz va sizning oilangizni yo‘q qilib tashlashini ko‘rish niyatida emasman», - deya javob qaytargan Tramp. Eslatib o‘tamiz, avvalroq Tramp Obama KXDR bilan urushga tayyor turgani haqida ma’lum qilgandi.